Title: Itsenäiset tehtävät
Course: pohja_Matematiikka ja matematiikan soveltaminen (valinnaiset osaamistavoitteet), 3 osp

Itsenäiset tehtävät kemia

Muovit:

a) Mikä on muovien raaka-aine?

b) Miten muoveja valmistetaan?

c) Mihin muoveja käytetään?

d) Miksi muovit ovat niin käyttökelpoisia moneen tarkoitukseen?

e) Mitä ovat monomeerit ja polymeerit ja miten ne liittyvät muoveihin?

Orgaaninen kemia

a) Orgaanisella kemialla tarkoitetaan hiiliyhdisteiden kemiaa. Orgaaniset yhdisteet sisältävät aina siis hiiltä. Orgaanisia yhdisteitä on miljoonia. Ne luokitellaan rakenteen mukaan alaluokkiin. Seuraavassa tärkeimpiä. Kerro jokaisesta luokasta muutamalla sanalla ja anna esimerkki.

· Hiilivedyt

· Alkoholit

· Karboksyylihapot

· Ketonit

b) Myös rasvat, hiilihydraatit, proteiinit ja entsyymit ovat orgaanisia yhdisteitä. Valitse jokin edellä mainituista ryhmistä ja kerro valitsemastasi ryhmästä vähän enemmän. Siis mitä ne ovat, millainen rakenne, missä esiintyy jne.

Neutralointi

a) Mitä tarkoitetaan neutraloinnilla?

b) Anna esimerkki neutralointireaktiosta

Emäkset

a) Mikä kemiallinen ominaisuus tekee aineesta emäksen?

b) Luettele neljä emästä.

c) Mitä ominaisuuksia emäksillä on?

d) Missä emäksiä käytetään?

Hapot

a) Mikä kemiallinen ominaisuus tekee aineesta hapon?

b) On olemassa vahvoja ja heikkoja happoja. Luettele kolme kumpaakin.

c) Mitä ovat nimeltään seuraavat hapot: HCl, HNO_3, H_2SO_4 ?

d) Miten happoja tulee käsitellä?

e) Mitä ominaisuuksia hapoilla on?

f) Missä happoja käytetään?

Pesuaineiden happamuus

a) Miten happamuusaste on otettava huomioon työturvallisuudessa?

b) Miten happamuusaste vaikuttaa pesutehoon?

c) Ovatko pesuaineet yleensä happamia, emäksisiä vai neutraaleja?

d) Millaisen pesuaineen valitsisit seuraaville kohteille?:

· Uuni

· Alumiininen kakkuvuoka

· Käsitiski

· Konetiski

· Kalkkisaostumat

· Marmoripöytä

Happamuus elintarvikkeissa

a) Mitä merkitystä happamuudella on elintarviketeollisuudessa?

b) Etsi vähintään viiden elintarvikkeen pH.

c) Ovatko elintarvikkeet yleensä happamia vai emäksisiä?

Happamuutta mitataan pH-asteikolla. pH voi saada arvoja 0-14.

a) Miten pH voidaan mitata?

b) Milloin liuos on neutraali?

c) Milloin liuos on emäksinen?

d) Milloin liuos on hapan?

e) Mitä tarkoitetaan pH-puskureilla?

Jaksollinen järjestelmä

a) Mikä on jaksollinen järjestelmä?

b) Mitä tarkoitetaan ryhmällä?

c) Mitä tarkoitetaan jaksolla?

d) Luettele pääryhmät

e) Mitä hyötyä jaksollisesta järjestelmästä on?

Kemialliset sidokset

Yhdisteet ja molekyylit muodostuvat, kun atomit liittyvät toisiinsa sidoksilla. Sidostyyppejä on kolme: Kovalenttinen sidos, ionisidos ja metallisidos.

a) Kerro parilla rivillä kustakin sidostyypistä tai vaikka kuvan avulla

b) Anna vielä esimerkki kustakin sidostyypistä

Aineen rakenne

Aineet koostuvat alkuaineista, jotka puolestaan rakentuvat atomeista.

a) Mitä osia atomissa on?

b) Mitkä ovat osien sähkövaraukset?

c) Miten eri alkuaineiden atomit eroavat toisistaan?

d) Mitä ovat isotoopit?

e) Mikä on ioni?

f) Mitä tarkoitetaan atomimassalla

Kemiallinen reaktio

a) Mitä tarkoitetaan kemiallisella reaktiolla ts. mitä kemiallisessa reaktiossa tapahtuu?

b) Mitä tarkoitetaan reaktioyhtälöllä?

c) Kerro esimerkki kemiallisesta reaktiosta ja reaktioyhtälöstä.

d) Mitä kemiallisia reaktioita sinun alallasi tapahtuu? (esim. ruuan valmistus, ruuan pilaantuminen, lian irrottaminen)

e) Miten voit joko nopeuttaa tai hidastaa yllä olevia reaktioita?

Aineiden erottaminen toisistaan

Erotusmenetelmiä ovat mm. suodatus, linkous eli sentrifugointi, tislaus ja uuttaminen.

a) Kerro omin sanoin mitä milläkin tarkoitetaan.

b) Kerro myös esimerkki kustakin erotusmenetelmästä eli missä sitä käytetään.

Aineiden tunnistaminen:

Yksi kemian tehtävistä on tunnistaa, että mikä aine on kyseessä.

a) Mitä eri menetelmiä voi käyttää aineiden tunnistamiseen?

b) Ruokakaapissa on jotain valkoista jauhetta purkissa, jossa ei ole mitään merkintää. Miten menettelet, jos haluat selvittää mitä aine on?

Aineiden jaotteleminen

a) Mitä eri seostyyppejä on?

b) Kerro omin sanoin mitä ovat alkuaineet ja yhdisteet

c) Kerro esimerkki alkuaineesta, yhdisteestä ja jokaisesta seostyypistä.

d) Valitse kolme alkuainetta ja kerro mistä niitä saadaan, mihin käytetään, mitä kemiallisia ominaisuuksia niillä on, mitä yhdisteitä ne muodostaa, niiden kemialliset merkit, niiden historiasta