Title: Lämpöoppia
Course: pohja_Matematiikka ja matematiikan soveltaminen (valinnaiset osaamistavoitteet), 3 osp

Lämpöopin lyhyitä tehtäviä

Miksi ruoka jäähtyy nopeammin 5-asteisessa vedessä kuin kylmiössä, jonka lämpötila on 5 astetta Celsiusta?

Miksi mureke jäähtyy nopeammin kuin keittoruoka?

Mistä johtuu, että vesi kuumenee hitaammin 100-asteiseksi kuin keittoruoka?

Pohdi, miksi viineri lämpenee mikroaaltouunissa epätasaisesti: hillo on tulikuumaa, kun viineri muutoin on sopivan lämmintä.

Luettele hyvän kattilan ominaisuuksia

Miksi kuumaa mehua on miellyttävämpi juoda muovipikarista kuin metallimukista?

Miksi pakasteet on pakattava tiiviiseen, ilmattomaan tilaan?

Miksi hernekeittoa on sekoitettava keitettäessä, mutta teevesi kuumenee hämmentämättä?

Luettele tilanteita, jossa lämpöä siirtyy a) luonnostaan ja b) lämpöä siirretään tarkoituksellisesti.

Miksi nokinen kahvipannu jäähtyy nopeammin kuin kirkas?

Millaisia ovat lämmönsiirto-ominaisuuksiltaan seuraavat elintarvikepakkaukset:

a) alumiinifolio ja paperi suklaalevyn ympärillä

b) munakotelo

c) Styroksista valmistetut kalalaatikot

d) hernekeittotölkki

e) muovirasia.

Millainen vaatetus on tarpeen, kun työskentelee kylmiössä tai pakastevarastossa?

Miksi tulikuumaan paistinpannuun ei saa kaataa kylmää vettä?

Miksi kaupan pakastealtaat voidaan pitää avoimina? Aiheutuuko siitä energianhukkaa?

Miksi Pyrex -lasiastioita voidaan käyttää ruoanvalmistusastioina?

Miksi makkara halkeaa, jos keittolämpötila on liian korkea?

Miksi jää kelluu veden pinnalla?

Punajuuria sisältävän säilykepurkin kannen avaaminen ei onnistu. Se on juuttunut kiinni. Miten sen avaamista voit helpottaa?

Mitä haittaa on liian kuivasta huoneilmasta? Miten asiaa voitaisiin parantaa?

Mitä elintarvikkeille tapahtuu, jos suhteellinen kosteus on liian suuri?

Miksi elintarvikkeiden kuljetuksessa lämpötilan tulee olla mahdollisimman suuri?

Minkä vuoksi kuuma ja kostea työpaikka on tukalampi kuin kuuma ja kuiva?

Missä olosuhteissa liha säilyy parhaiten?

Mitä tapahtuu, kun leipä pakataan kuumana muovipussiin?

Mikä on säilyketölkkien paras säilytyslämpötila? Miksi?

Miksi leipomoissa käytetään höyryä nostatuksessa ja paistossa?

Millaisissa olosuhteissa on paras varastoida jauhoja?

Pate jäähdytti siideriään pakastimessa ja unohti pullon sinne. Kun hän otti pullon pakastimesta, siideri ei ollutkaan jäätynyt, mutta kun hän avasi pullon, siideriin muodostui jäähileitä. Miksi?