Title: Kemian arvioitavia tehtäviä
Course: pohja_Matematiikka ja matematiikan soveltaminen (valinnaiset osaamistavoitteet), 3 osp

Kemian arvioitavia tehtäviä: aikaisempia koetehtäviä

Selitä ja mallinna kemiaksi seuraavat vanhan kansan sanonnat ja arvoitukset: (Miksi siis seuraavalla tavalla on sanottu?)

a) Vesi vanhin voitehista.

b) Happamia, sanoi kettu pihlajanmarjoista.

c) Arvoitus: Vedessä syntyy, tulella kasvaa, linnat liikkuu, mieron kiertää ja äitinsä helmaan kuolee. (ruokasuola)

d) Sulaa se sokeri vanhankin suussa.

e) Viina on viisasten juoma.

f) Arvoitus: herrain herkku, kuningasten ruoka; ei syö siat, ei koske koirat. (ruokasuola)

Seuraavista arki-ilmiöistä on selkein kemiallinen reaktio:

a) sokerin liukeneminen kahviin

b) veden haihtuminen

c) raudan ruostuminen

d) pyykin kuivuminen pakkasessa.

Täydennä seuraavat lauseet:

a) Atomin ydin koostuu ______________ ja ______________.

b) Neutronilla on ___________varaus, protonilla on _____________ ja elektronilla on _________________.

Vanha auto jää lojumaan käytöstä poistettuna takapihalle. Mikä on ympäristönsuojelullisesti oikein?

a) Rungosta ei ole suurta vaaraa ympäristölle, koska se aikaa myöten hajoaa ruostumalla.

b) Akkuvesi on jo niin laimeaa ja lyijylevyt reagoimattomia, että akku voidaan jättää autoon.

c) Renkaat voidaan polttaa nuotiossa.

d) Istuinten päälliset ja pehmusteet on toimitettava ongelmajätteisiin.

Koska atomi on varaukseton, valitse oikea vaihtoehto seuraavista

a) atomi sisältää enemmän protoneja kuin elektroneja

b) atomi sisältää enemmän elektroneja kuin protoneja

c) atomi sisältää protoneja ja elektroneja yhtä paljon.

Nimeä seuraavat alkuaineet: S, Pb, O ja N

Selitä muutamalla sanalla ja mahdollisesti esimerkin avulla seuraavat termit:

a) Puhdas aine

b) Emulsio

c) Järjestysluku

d) Ionisidos

e) Kemiallinen reaktio

f) Käyttöturvallisuustiedote

Selitä muutamalla sanalla ja kerro omin sanoin esimerkki:

a) Kuningasvesi b) Suola c) Katalyytti d) lejeerinki

Kerro omin sanoin 3 tärkeää asiaa kierrätykseen liittyen

Vastaa omin sanoin

a) Mitä yhteisiä ominaisuuksia on saman ryhmän alkuaineilla jaksollisessa järjestelmässä?

b) Mitkä alkuaineet kuuluvat hiilen kanssa samaan ryhmään?

c) Mitkä alkuaineet kuuluvat hiilen kanssa samaan jaksoon?

Kirjoita lyhyet essee aiheesta muovit: tarkastele mm. seuraavia asioita (hae tietoa tarvittaessa googlesta):

- Millaisia erilaisia muoveja on olemassa?

- Miksi muovia käytetään paljon esim. kulutustavaroissa, leikkikaluissa, ammattityössäsi, kaupan muovikasseissa, proteeseissa jne.

- Mieti, mitkä tavarat kotonasi ovat muovia ja ellei muovia olisi, mistä ko. esineet olisi valmistettu?

- Miten muovia kierrätetään?

- Oletko itse ostanut sellaisia muovituotteita, jotka ovat kierrätysmuovista ja mitä tuotteet olivat?

- Missä muovia voitaisiin hyödyntää enemmän, pohdi.

- Mistä muovi valmistetaan?

- Mitä haittaa muovista on tai erikseen mitä hyötyä siitä on?

- Miten muovia voidaan muokata?

- Miksi limonadipullojen muovi on tiettyä muovia?

- Ovatko muovit myrkyllisiä? jne.

Kirjoita siis kaikkea, mitä asioita muoviin mielestäsi liittyy?

Kirjoita seuraavat sanat oikealle riville:

rikki, fosfaatti, halogeenit, jalokaasut, pesuaineet, tislattu vesi

a) emäs

b) oktetti

c) puhdas aine

d) suolat

e) happamoituminen

f) rehevöityminen

[Image: luonto]

Vastaa lyhyesti seuraaviin kysymyksiin omin sanoin:

a) Kerro atomin rakenteesta sekä luettele atomissa olevat alkeishiukkaset.

b) Mitä yhteistä on jaksollisen järjestelmän saman ryhmän alkuaineilla? Kerro 2 asiaa.

c) Kerro 2 asiaa, mitä hyötyä ja mitä haittaa on rasvoista?

Luettele kemiallisen reaktion nopeuteen vaikuttavia asioita (6 kpl) ja kerro omin sanoin, miten ne vaikuttavat.

[Image: luonto]

Merkitse, mitkä seuraavista väitteistä ovat oikein ja mitkä väärin. Muuta väärät väitteet oikeaksi.

a) Emäsliuokset eivät syövytä.

b) Alkalimetallit reagoivat erittäin herkästi veden kanssa.

c) Jalokaasujen uloimmalla kuorella on 7 elektronia eli oktetti.

d) Kun hiili palaa riittämättömässä hapessa syntyy hiilidioksidia.

e) Happaman liuoksen pH on aina alle 7.

f) Kemiallisen reaktion nopeuteen vaikuttaa aineen koostumus.

g) Alkuaineen atomimassa on neutronien ja protonien summa.

h) Fotosynteesissä syntyy sokeria ja happea.

i) Jaksot ovat jaksollisen järjestelmän pystyrivejä.

j) Ionin voi muodostaa myös atomiryhmä.

k) Emäs luovuttaa helposti vetyionin.

l) Ilman happamoitumisen aiheuttaa rikkiyhdisteet

Määrittele omin sanoin lyhyesti seuraavat käsitteet ja kerro esimerkki jokaisesta:

a) oktetti

b) alkuaineen kemiallinen merkki

c) homogeeninen seos

d) eksoterminen reaktio

e) lejeerinki

f) palaminen